Súradnice: 33°53′13″S 35°30′47″V﻿ / ﻿33,88694°S 35,51306°V﻿ / 33.88694; 35.51306

**Bejrút** (arab. بيروت – *Bajrút*  – libanonská výslovnosť: [bérút] alebo staršie [bairút]) je hlavné a najväčšie mesto Libanonu a hlavný prístav v krajine. Žije v ňom 361 366 obyvateľov a 2,1 milióna aj s okolitými metropolitnými oblasťami.

Bejrút je komerčným centrom regiónu a niekedy býva označovaný ako *Paríž stredného východu* vďaka kozmopolitnej atmosfére. V posledných rokoch prešiel výraznou rekonštrukciou.

Mesto je sídlom mnohých medzinárodných organizácií. Sídli tu *Ekonomická a sociálna komisia Spojených národov* pre západnú Áziu. *Medzinárodná organizácia práce* a *Vzdelávacia, vedecká a kultúrna organizácia Spojených národov* majú regionálne kancelárie v Bejrúte zastrešujúce arabský svet. Sídli tu aj *Arab Ait Carriers Organization*.

Poloha
------

Bejrút sa nachádza na výbežku približne v strede libanonského pobrežia, čo je ideálna poloha a je ľahko dostupný z takmer každého miesta v Libanone.

Obyvateľstvo
------------

Obyvateľstvo hlavného mesta Libanonu po etnickej stránke tvoria prevažne obyvatelia arabského pôvodu. Arabsky rozpráva väčšina tamojších moslimov aj kresťanov. Medzi obyvateľmi arabského pôvodu je aj veľa palestínskych utečencov. Z ostatných národností tu žije početná arménska komunita. V minulosti tu žilo aj veľa židov, ktorí sa ale po konfliktoch s Izraelom vysťahovali. Mesto je však rozdelené po náboženskej stránke. Východný Bejrút je osídlený prevažne kresťanmi a malou sunnitskou komunitou. Medzi kresťanmi dominujú hlavne libanonskí maronitskí kresťania, ktorí sú zjednotení s Rímom. V libanonskom politickom, hospodárskom a kultúrnom živote zastávajú dôležitú úlohu. Okrem nich kresťanskú komunitu tvoria aj príslušníci pravoslávnej cirkvi (nezjednotenej s Rímom), arménski kresťania, grécki katolíci, sýrski katolíci i protestanti. Západná časť mesta je prevažne moslimská s malou kresťanskou a drúzskou komunitou. Medzi moslimami dominujú hlavne sunniti, ale žije tu aj šiitská menšina.

Univerzity
----------

Sídli tu 21 univerzít vrátane Univerzity Balamand, Americkej Bejrútskej univerzity, Libanonskej Americkej univerzity (pôvodne prvá ženská univerzita na Strednom východe), Université de Saint-Joseph, Global University, Haigazian University, Lebanese University, Lebanese International University, American University of Science and Technology, Middle East University, Beirut Arab University a Middle East Canadian Academy of Technology (MECAT).

Turizmus
--------

Pred vojnou s Izraelom v roku 2006 bol Bejrút populárnou medzinárodnou turistickou destináciou s mnohými medzinárodnými hotelmi a pulzujúcim nočným životom. V posledných rokoch bolo mesto rekonštruované, predovšetkým kvôli turizmu, s hlavným cieľom obnoviť zničené centrum. Zatiaľ čo vidiecke oblasti sú mierne konzervatívnejšie, v meste je typické západné oblečenie vrátane krátkych sukní a šortiek, s výnimkou cirkevných budov. Nočný život v Bejrúte je považovaný za najdivokejší v celom arabskom svete, s hudbou od jazzu až po trance. Chodia sem najlepší hudobníci a diskdžokeji zo sveta na usporadúvanie svojich koncertov. Zrekonštruované oblasti nočného života sú hlavne kluby na Monot Street a v okolí Gemmayzeh, ako napríklad Element a Music Hall, ktoré patria medzi klasické, zatiaľ čo viac extrémne miesta nočného života sa nachádzajú v kluboch ako napríklad B018 alebo Basement.

Okrem samotného mesta je k dispozícii množstvo archeologických nálezísk, napríklad Baalbek a Byblos, o ktorom sa prehlasuje, že je to najstaršie súvisle obývané mesto na svete. V zime je možné lyžovať v pohoriach v strediskách ako Faraya Mzaar, Faqra in Kfardebian a The Cedars.

Doprava
-------

Mestské letisko umiestnené v južnom predmestí bolo známe ako Bejrútske medzinárodné letisko, v roku 2005 bolo premenované na Medzinárodné letisko Rafic Hariri na počesť zavraždeného bývalého premiéra.

Mesto má frekventované autobusové spojenie s inými libanonskými mestami a dôležitými mestami v Sýrii. Autobusy do severných cieľov a Sýrie odchádzajú zo stanice Charles Helou na severe mesta v blízkosti prístavu, do južných cieľov a údolia Bekaa odchádzajú z dopravného uzla Cola na juhu centra mesta.

Medzinárodná doprava je zabezpečená množstvom autobusových liniek a taxíkov, ktoré často fungujú ako služobné taxíky na fixných linkách, ale sú k dispozícii aj na súkromnú objednávku. Mesto trpí pomerne veľkým dopravným zaťažením počas špičky.

V meste pôsobia dve spoločnosti mestskej dopravy, z toho je jedna štátna a jedna súkromná. V poslednom čase prebehli určité diskusie o obnove železničných liniek medzi Bejrútom a Damaskom v Sýrii.

Mesto je známe aj ako najväčší prístav na východnom pobreží Stredozemného mora. Bejrútsky prístav sa snaží stať hlavným prístavom v oblasti na transport tovaru do Sýrie, Jordánska, Iraku a do krajín zálivu.

Galéria
-------

* Kresťanský chrám a mešitaKresťanský chrám a mešita
* Holubí kameňHolubí kameň
* Americká univerzitaAmerická univerzita
* Centrum mesta po rekonštrukciiCentrum mesta po rekonštrukcii
* Promenáda na Avenue de ParisPromenáda na *Avenue de Paris*

Iné projekty
------------

Commons
* Spolupracuj na Commons Commons ponúka multimediálne súbory na tému **Bejrút**

| * z
* d
* u
Hlavné mestá v Ázii |
| --- |
| Stredná Ázia | **Astana**, Kazachstan • **Biškek**, Kirgizsko • **Dušanbe**, Tadžikistan • **Kábul**, Afganistan • **Ašchabad**, Turkménsko • **Taškent**, Uzbekistan |
| Východná Ázia | **Peking**, Čínska ľudová republika • **Tchaj-pej**, Taiwan • **Tokio**, Japonsko • **Pchjongjang**, Severná Kórea • **Soul**, Južná Kórea • **Ulanbátar**, Mongolsko |
| Južná Ázia | **Dháka**, Bangladéš • **Thimphu**, Bhután • **Naí Dillí**, India • **Male**, Maldivy • **Káthmandu**, Nepál • **Islamabad**, Pakistan • **Kotte** (oficiálne a administratívne) a **Kolombo** (obchodné), Srí Lanka • **Lhasa**, Tibet |
| Juhovýchodná Ázia | **Bandar Seri Begawan**, Brunej • **Phnom Pénh**, Kambodža • **Dili**, Východný Timor • **Jakarta**, Indonézia • **Vientian**, Laos • **Kuala Lumpur** (oficiálne) a **Putrajaya** (administratívne), Malajzia • **Nay Pyi Taw**, Mjanmarsko • **Manila**, Filipíny • **Singapur**, Singapur • **Bangkok**, Thajsko • **Hanoj**, Vietnam |
| Juhozápadná Ázia | **Jerevan**, Arménsko • **Baku**, Azerbajdžan • **Manáma**, Bahrajn • **Nikózia**, Cyprus • **Tbilisi**, Gruzínsko • **Teherán**, Irán • **Bagdad**, Irak • **Jeruzalem** (oficiálne, administratívne) a **Tel Aviv-Jafo** (medzinárodne uznávané), Izrael • **Ammán**, Jordánsko • **Kuvajt**, Kuvajt • **Bejrút**, Libanon • **Maskat**, Omán • **Dauha**, Katar • **Rijád**, Saudská Arábia • **Damask**, Sýria • **Ankara**, Turecko • **Abú Zabí**, Spojené arabské emiráty • **Saná**, Jemen |